अमेरिकन अकेडमी ऑफ डर्मेटेलॉजी (एएडी) के अनुसार मेलेनोमा की समस्या को नजरअंदाज न करें, क्योंकि यह तेजी से शरीर के अन्य हिस्सों में फैल सकता है, जो काफी घातक सिद्ध होता है। मेलेनोमा रिसर्च फाउंडेशन द्वारा त्वचा के कैंसर के लक्षणों को पहचानने के लिए कुछ संकेत बताए गए हैं, जैसे हाथ और पैरों के नाखूनों के बीच में उभरी काली, भूरी, नीली और हरी रंग की रेखाएं, जिन्हें छूने में दर्द होता हो। तिल के रंग और आकार में जल्दी-जल्दी परिवर्तन हो। एएडी वेबसाइट ने बताया है कि यदि आप अपनी त्वचा पर नए या बदलते तिल, झांइयां, ऐज स्पॉट या पैचेज के निशान उभरते हुए देखें , तो तुरंत किसी बेहतर डर्मेटोलॉजिस्ट से संपर्क करें।